પ્રાચીન ગ્રંથોમાં જે વિરાટ ઋષિમુનિઓના દૈવી પ્રતિભા વર્ણવતાં વર્ણનો થયેલાં છે અને પરંપરાગત ચિત્રકલામાં જેની ભવ્ય પ્રતિમા ચક્ષુ સમક્ષ ખડી થાય તેવાં ચિત્રોની સાથે તુલના થઈ શકે તેવી જ એક ભવ્ય, હિમાલયશી ધવલ અને સૌમ્ય ઋષિરાજ સમી પ્રતિભા ધરાવતા ભારતીય શાસ્ત્રીય સંગીતના સમ્રાટ વિશ્વવિખ્યાત સિતારવાદક પંડિત રવિશંકરનું સમગ્ર જીવન સંગીતની સાધનામાં અને એના પ્રસારમાં વીત્યું છે.